钦定古今图书集成/理学汇编/文学典/第173卷 > 徐师曾文体明辩 > 《唐令长新戒》宋·欧阳修
## 钦定古今图书集成/理学汇编/文学典/第173卷 > 徐师曾文体明辩 > 《唐令长新戒》宋·欧阳修

《右令长新戒》：唐开元之治盛矣，元宗尝自择县令一
百六十三人，赐以“丁宁之戒。”其后天下为县者，皆以
《新戒》刻石，今犹有存者。余之所得者六，世人皆忽不
以为贵也。元宗自除内难，遂致太平，世徒以为英豪
之主，然不知其兴治之勤，用心如此，可谓为政知本
末矣。然鲜克有终，明智所不免，惜哉！《新戒》凡六：其一
河内，其二虞城，其三不知所得之处，其四汜水，其五
穰，其六“舞阳。”嘉祐八年六月十日书。